**Izziņa par atzinumos sniegtajiem iebildumiem**

#### ****par Ministru kabineta noteikumu projektu**  “**Grozījumi Ministru kabineta 2004.gada 21.jūnija noteikumos Nr.551 „Pārkāpumu uzskaites punktu sistēmas piemērošanas noteikumi”****

**I. Jautājumi, par kuriem saskaņošanā vienošanās nav panākta**

Informācija par starpministriju (starpinstitūciju) sanāksmi vai elektronisko saskaņošanu 2020.gada 29.maijs.

Saskaņošanas dalībnieki Tieslietu ministrija, Finanšu ministrija, Iekšlietu ministrija, Latvijas Brīvo arodbiedrību savienība.

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus  |  Tieslietu ministrija, Iekšlietu ministrija.   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | Par noteikumu projekta virzīšanu izskatīšanai Ministru kabineta sēdē pēc likumprojekta pieņemšanas otrajā lasījumā. | **Tieslietu ministrijas 2020.gada 5.marta atzinums Nr.1-9.1/223**1. Projektā paredzētais Ministru kabineta 2004. gada 21. jūnija noteikumu Nr. 551 "Pārkāpumu uzskaites punktu sistēmas piemērošanas noteikumi" (turpmāk – noteikumi) 1. pielikums tostarp paredz norādīt administratīvos pārkāpumus, par kuriem paredzēts piemērot pārkāpumu uzskaites punktus atbilstoši Autopārvadājumu likumam. Vēršam uzmanību, ka likumprojekts "Grozījumi Autopārvadājumu likumā" (Nr. 596/Lp13), kurā paredzēta nozares administratīvo pārkāpumu kodifikācija, ir iesniegts Latvijas Republikas Saeimā 2020. gada 26. februārī. Ievērojot, ka likumprojekta pieņemšanas laikā var tikt mainītas pantu redakcijas, aicinām projektu virzīt izskatīšanai Ministru kabineta sēdē pēc likumprojekta pieņemšanas otrajā lasījumā (sal. Valsts iestāžu juridisko dienestu 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" (prot. Nr. 2 1. §) 8. punkts). | **Iebildums ņemts vērā.**2020.gada 10.jūnijaTautsaimniecības, agrārās, vides un reģionālās politikas komisija sēdē tika izskatīts likumprojekts “Grozījumi Autopārvadājumu likumā” ( 596/Lp13) pirms trešā lasījuma. Ņemot vērā, ka Administratīvie pārkāpumi, par kuriem piešķir pārkāpumu uzskaites punktus, netika mainīti, kā arī ierobežoto termiņu, proti, 2020.gada 1.jūlijā stājās spēkā Administratīvās atbildības likums, noteikumu projektu nepieciešams virzīt izskatīšanai Ministru kabinetā. |  Noteikumu projekts. |
| 2. | Skatīt noteikumu projekta anotāciju. | **Tieslietu ministrijas 2020.gada 5.marta atzinums Nr.1-9.1/223**2. Projekta sākotnējās (ex – ante) ietekmes novērtējuma ziņojuma (turpmāk – anotācija) I sadaļas 2. punktā ir norādīts, ka ar projektu netiek mainīti tie administratīvie pārkāpumi, par kuriem piemēroja pārkāpumu uzskaites punktus saskaņā ar Latvijas Administratīvo pārkāpumu kodeksu. Ievērojot, ka ar projektu paredzēts papildināt noteikumu 1. pielikuma sadaļu "Kravu pārvadāšanas noteikumu pārkāpšana" ar jauniem pārkāpumiem, par kuriem varēs piemērot pārkāpumu uzskaites punktus, kā arī daži administratīvie pārkāpumu sastāvi, salīdzinot ar Latvijas Administratīvo pārkāpumu kodeksu, ir precizēti, lūdzam precizēt anotācijas I sadaļas 2. punktā norādīto informāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14. punktam. | **Iebildums ņemts vērā.** |  Precizēts noteikumu projekta anotācijas I sadaļas 2. punkts, izsakot to šādā redakcijā: “Lai īstenotu nozaru administratīvo pārkāpumu kodifikāciju, Satiksmes ministrija izstrādāja grozījumus Autopārvadājumu likumā, kurā tika iekļauti visi šajā nozarē saglabājamie administratīvie pārkāpumi, tajā skaitā Latvijas Administratīvo pārkāpumu kodeksa 149.33 pantā paredzētie kravu pārvadāšanas noteikumu pārkāpumi. Jau šobrīd spēkā esošo Ministru kabineta 2004.gada 21.jūnija noteikumu Nr.551 “Pārkāpumu uzskaites punktu sistēmas piemērošanas noteikumi” 1.pielikuma 106., 107., 108. un 109. punkts paredz piešķirt pārkāpumu uzskaites punktus par Latvijas Administratīvo pārkāpumu kodeksa 149.33 pantā minētajiem kravu pārvadāšanas noteikumu pārkāpumiem. **Ņemot vērā to, ka kravu pārvadāšanas noteikumu pārkāpšana tiešā veidā apdraud ceļu satiksmi un tās drošību (autopārvadājuma veikšana, pārsniedzot atļauto transportlīdzekļa masu, pieļaujamo garumu vai platumu), arī turpmāk pārkāpumu uzskaites punktu piemērošana par minētajiem pārkāpumiem saglabājama.**Ar grozījumiem Autopārvadājumu likumā Latvijas Administratīvo pārkāpumu kodeksa 149.33 pantā paredzētais regulējums tika pārņemts jaunā redakcijā, papildinot pantu ar pārkāpumiem, kurus paredz Komisijas 2016.gada 18.marta Regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu, tomēr pēc būtības joprojām saglabājot atbildību par Latvijas Administratīvo pārkāpumu kodeksa 149.33 pantā paredzētajiem kravu pārvadāšanas noteikumu pārkāpumiem, proti, autopārvadājumu veikšanu pārsniedzot transportlīdzekļu svaru vai gabarītus. Ievērojot minēto, Ministru kabineta noteikumu projekts “Grozījumi Ministru kabineta 2004.gada 21.jūnija noteikumos Nr.551 “Pārkāpumu uzskaites punktu sistēmas piemērošanas noteikumi” (turpmāk˗ Projekts) paredz saglabāt pārkāpumu uzskaites punktu piemērošanu par Autopārvadājumu likuma 54.pantā paredzētajiem pārkāpumiem, saglabājot piešķiramo pārkāpumu uzskaites punktu skaitu līdzšinējā apmērā.Ar Projektu netiek mainīti pēc būtības tie administratīvie pārkāpumi, par kuriem piemēroja pārkāpumu uzskaites punktus, kā arī šo punktu skaits par Latvijas Administratīvo pārkāpumu kodeksā paredzētajiem pārkāpumiem. Vienlaikus Projekts paredz precizēt attiecīgas tiesību normas atbilstoši Ceļu satiksmes likumā un Autopārvadājumu likumā izdarītiem grozījumiem. Pārkāpumu uzskaites punkti par konkrētiem pārkāpumiem tika pārskatīto ar Noteikumu grozījumiem, kas stājās spēkā 08.10.2019. Paredzēts, ka Projekts stājas spēkā vienlaikus ar Administratīvās atbildības likumu.”. |
| 3. | 1. pielikumsMinistru kabineta2004. gada 21. jūnijanoteikumiem Nr. 551Administratīvie pārkāpumi ceļu satiksmē, par kuriem piešķir pārkāpumu uzskaites punktus, un pārkāpumu uzskaites punktu skaitsAdministratīvais pārkāpums ceļu satiksmē atbilstoši Ceļu satiksmes likumam (turpmāk - CSL), Autopārvadājumu likumam (turpmāk - AL)  | **Iekšlietu ministrijas 11.03.2020. atzinums Nr. 1-57/606**Spēkā esošo Ministru kabineta 2004. gada 21. jūnija noteikumu Nr. 551 “Pārkāpumu uzskaites punktu sistēmas piemērošanas noteikumi” (turpmāk – MK noteikumi Nr. 551) 1.pielikumā ir noteikti visi tie administratīvie pārkāpumi ceļu satiksmē, par kuru izdarīšanu transportlīdzekļu vadītājiem transportlīdzekļu un to vadītāju valsts reģistrā tiek reģistrēti pārkāpumu uzskaites punkti. Savukārt paši administratīvie pārkāpumi ceļu satiksmē šobrīd ir noteikti Latvijas Administratīvo pārkāpumu kodeksa desmitajā “a” nodaļā. Vēršam uzmanību uz to, ka, stājoties spēkā Administratīvās atbildības likumam, visus administratīvos pārkāpumus ceļu satiksmē noteiks Ceļu satiksmes likums, bet pārkāpumus autopārvadājumu jomā – Autopārvadājumu likums. Līdz ar to projekta 1. pielikuma 105. - 109. punkts, kurā ietverti kravu pārvadāšanas noteikumu pārkāpumi atbilstoši Autopārvadājumu likumam, neatbilst MK noteikumu Nr. 551 1. punktam, projekta 1. pielikuma nosaukumam un tabulas 2. kolonnas nosaukumam. Ņemot vērā minēto, aicinām precizēt projektu, novēršot minētās neatbilstības. Vienlaikus nepieciešams precizēt arī projekta sākotnējās ietekmes novērtējuma ziņojuma (turpmāk – projekta anotācija) I sadaļas 2. punktu, jo šobrīd projekta anotācijā ir atsauce tikai uz Ceļu satiksmes likumā iekļautajiem administratīvajiem pārkāpumiem, savukārt atsauce uz Autopārvadājumu likumu projekta anotācijā nav iekļauta. | **Iebildums ņemts vērā.** | Precizēts noteikumu projekta 1.pielikuma nosaukums šādā redakcijā: “**Administratīvie pārkāpumi, par kuriem piešķir pārkāpumu uzskaites punktus, un pārkāpumu uzskaites punktu skaits”.** Precizēts noteikumu projekta tabulas2. kolonnas nosaukums šādā redakcijā: **“Administratīvais pārkāpuma atbilstoši Ceļu satiksmes likumam (turpmāk ˗ CSL), Autopārvadājumu likums (turpmāk ˗ AL)”.**Precizēta noteikumu projekta anotācija ar atsauci uz Autopārvadājumu likumu. Skat. izziņas 2.punktā norādīto anotācijas I sadaļas 2.punkta redakciju. |
| 4. | Anotācija | **Tieslietu ministrijas 2020.gada 5.jūnija atzinums.**1. Pārkāpumu uzskaites punktu sistēma ir regulēta Ceļu satiksmes likuma 43.1 pantā. Ceļu satiksmes likuma mērķis ir noteikt ceļu satiksmes norises un ceļu satiksmes drošības organizatoriskos un tiesiskos pamatus Latvijā. Tātad Ceļu satiksmes likuma regulēšanas priekšmets un attiecīgi arī pārkāpumu uzskaites punktu sistēma ir saistīta ar ceļu satiksmi. Citiem vārdiem, pārkāpumu uzskaites punkti nav izmantojami ārpus ceļu satiksmes jomas.Projekta 1.1. apakšpunkts paredz svītrot vārdus “ceļu satiksmē” un 1.2. apakšpunktā paredzētā pielikuma nosaukumā vairs nav lietoti vārdi “ceļu satiksmē”. Pēc Administratīvās atbildības likuma spēkā stāšanās, skatoties kopsakarā ar Ceļu satiksmes likumu un paredzēto Autopārvadājumu likuma regulējumu, projekta 1.2. apakšpunktā būs ietvertas norādes uz administratīvajiem pārkāpumiem ceļu satiksmē un administratīvajiem pārkāpumiem autopārvadājumu jomā. Līdz ar to redakcionālā aspektā projektā paredzētie precizējumi varētu būt pieļaujami, ciktāl tie nemaina regulējumu pēc būtības. Arī Ceļu satiksmes likuma 43.1 panta septītajā daļā ietvertajā pilnvarojumā vārdi “ceļu satiksme” nav lietoti.Tomēr projektā nav ietverami pārkāpumi, kas nav saistīti ar ceļu satiksmi. Neskatoties uz to, ka Latvijas Administratīvo pārkāpumu kodeksa (turpmāk – LAPK) spēkā esības laikā kravu pārvadāšanas noteikumu pārkāpšana tika iekļauta LAPK nodaļā “Administratīvie pārkāpumi ceļu satiksmē”, projektā paredzētajā gadījumā šo pārkāpumu attiecināmība uz ceļu satiksmes norisi vai drošību nav acīmredzama. Tāpat atšķiras LAPK 149.33 pantā un paredzētajā Autopārvadājumu likuma 54. pantā minēto administratīvo pārkāpumu pazīmes. Tieslietu ministrijas iepriekšējā atzinumā jau bija norādīts, ka nepieciešams precizēt projekta anotācijas I sadaļas 2. punktā norādīto informāciju atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktam.Projekta anotācijas mērķis ir pilnvērtīgi informēt lēmuma pieņēmējus (Ministru kabinetu) un sabiedrību par projekta būtību. Tāpēc citastarp būtiska projekta anotācijas sastāvdaļa ir aprakstoša informācija par projekta būtību (necitējot projektā ietvertās normas). Projekta anotācijā ir norādīts, ka projektā ir ietverti pārkāpumi, kas noteikti Autopārvadājumu likumā. Tomēr nav pamatojuma, kāpēc šie pārkāpumi joprojām būtu attiecināmi uz ceļu satiksmi un pārkāpumu uzskaites punktu sistēmu. Projekta anotācijā norādīts, ka ar projektu “netiek mainīti pēc būtības tie administratīvie pārkāpumi, par kuriem piemēroja pārkāpumu uzskaites punktus saskaņā ar Latvijas Administratīvo pārkāpumu kodeksu līdz šim”. Tomēr, ja salīdzina LAPK un Autopārvadājumu likumā paredzētos pārkāpumus, administratīvo pārkāpumu identitāte nav acīmredzama, tāpat kā punktu skaita izvēles kritēriji. LAPK pats par sevi nenoteica administratīvos pārkāpumus, par kuriem piemērojami pārkāpumu uzskaites punkti (redakcionāli neprecīza norāde projekta anotācijā – “piemēroja pārkāpumu uzskaites punktus saskaņā ar Latvijas Administratīvo pārkāpumu kodeksu”).Ievērojot minēto, lūdzam papildināt projekta anotācijas I sadaļas 2. punktu. Papildus iepriekš minētajiem jautājumiem (pārkāpumu attiecināmība uz ceļu satiksmi, pārkāpumu pazīmju salīdzinājums), lūdzam izvērtēt arī pārējos projektā minētos pārkāpumus, salīdzinot tos ar LAPK esošo pārkāpumu pazīmēm un soda veidu un apmēru. Jebkurām izmaiņām, kas varētu ietekmēt pārkāpumu uzskaites punktu skaitu, jābūt norādītām projekta anotācijā, minot attiecīgu pamatojumu projektā paredzētajam regulējumam. | **Iebildums ņemts vērā.** | Precizēts noteikumu projekta anotācijas I sadaļas 2.punkts. Skat. izziņas 2.punktā norādīto anotācijas I sadaļas 2.punkta redakciju. |
| 5. | Norādījuma ceļa zīmju prasību pārkāpšana “94. CSL 77. pants” | **Tieslietu ministrijas 2020.gada 5.jūnija atzinums.**2. Projekta 1.2. apakšpunktā paredzētā 1. pielikuma 94. punktā minēts Ceļu satiksmes likuma 77. pants (Norādījuma ceļa zīmju prasību pārkāpšana). Salīdzinot LAPK 149.30 pantu un Ceļu satiksmes likuma 77. pantu, redzams, ka LAPK bija paredzēta atbildība par tās prasības neizpildīšanu, kura noteikta ar 501., 503. vai 504. ceļa zīmi (braukšana pretējā virzienā pa vienvirziena ceļu). Tas atbilst Ceļu satiksmes likuma 77. panta otrajai daļai. Līdz ar to pirmšķietami secināms, ka projekts, pretēji projekta anotācijā norādītajam, tomēr būtībā maina administratīvos pārkāpumus, par kuriem piemēroja pārkāpumu uzskaites punktus. Lūdzam precizēt projektu vai ietvert atbilstošu pamatojumu projekta anotācijā.Pastāv jautājums arī par pārkāpumu uzskaites punktu skaitu Ceļu satiksmes likuma 77. panta pirmajā daļā paredzētā pārkāpuma gadījumā. Šobrīd projekts paredz 2 pārkāpumu uzskaites punktus. Projekta anotācijā nav minēti kritēriji, kā projektā ir noteikts pārkāpumu uzskaites punktu skaits. Pat ja iepriekš šādi kritēriji grozāmo noteikumu anotācijā ir bijuši norādīti, tos ieteicams atkārtoti norādīt arī projekta anotācijā.Pieņemot, ka pārkāpumu uzskaites punktu skaitam vajadzētu būt saistītam ar pārkāpuma smagumu (Ceļu satiksmes likuma 43.1 panta ceturtā un septītā daļa) un pārkāpuma smaguma atspoguļojums ir par pārkāpumu paredzētais soda veids un mērs, tad Ceļu satiksmes likuma 77. panta pirmajā un otrajā daļā paredzētie pārkāpumi nav identiski (sešas un vienpadsmit naudas soda vienības). Piemēram, par līdzīgu Ceļu satiksmes likuma 76. panta pirmajā daļā paredzētu pārkāpumu projektā ir paredzēts tikai 1 pārkāpumu uzskaites punkts (*par pārkāpumu līdzvērtīgo raksturu liecina Iekšlietu ministrijas 10.10.2019. vēstulē Nr. 1-28/2437 Saeimas Tautsaimniecības, agrārās, vides un reģionālās politikas komisijai minētais pamatojums attiecīgajam priekšlikumam likumprojektam "Grozījumi Ceļu satiksmes likumā" (reģ. Nr.369/Lp13)*). Savukārt par smagākiem pārkāpumiem, kas paredzēti Autopārvadājumu likuma 54. pantā, projektā ir paredzēts tikai 1 pārkāpumu uzskaites punkts. Kopumā izvērtējot projektā paredzēto pārkāpumu smagumu (soda veidu un apmēru) un paredzēto pārkāpumu uzskaites punktu skaitu, nav saskatāma skaidra sistēma.Ievērojot minēto, lūdzam precizēt projektu, ja tas nepieciešams, un projekta anotācijā norādīt pamatojumu pārkāpumu uzskaites punktu skaitam gadījumos, kad LAPK un nozares likumā paredzētās pārkāpumu pazīmes (t. s. pārkāpuma sastāvs), soda veids vai apmērs nav identiski. | **Iebildums ņemts vērā.** | Precizēts noteikumu projekta 1.pielikuma 94. un 95.punkts šādā redakcijā:“**94. CSL 77.panta pirmā daļa****95. CSL 77.panta otrā daļa**”. |

Atbildīgā amatpersona T.Vectirāns

L. Miķelsons 67028323

Lauris.Mikelsons@sam.gov.lv